Република Србија

Народна библиотека Смедерево

**Управни одбор Народне библиотеке Смедерево**

Број 167

Датум 19.03.2020. године

СМЕДЕРЕВО

На основу Одлуке о проглашењу ванредног стања („Сл. Гласник РС,”бр. 29/2020), Уредбе о организовању рада послодаваца за време ванредног стања („Сл. гласник РС”, бр. 31/2020), одлука Владе Републике Србије, препорука Института за јавно здравље Србије „Др Милан Јовановић Батут” и Светске здравствене организације, члана 192, а у вези са члановима 55, 56, 179. став 3. тачка 8) Закона о раду („Сл. гласник РС”, бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 – аутентично тумачење), члана 34. Статута Народне библиотеке Смедерево („Службени лист града Смедерева“, број 12/2017 – пречишћен текст), и одредаба Правила о радним обавезама, дисциплини и понашању запослених Народне библиотеке Смедерево број 550 од 26.11.2018. године,Управни одбор Народне библиотеке Смедерево, дана 19.03.2020. године доноси:

**ПРАВИЛНИК О ОРГАНИЗАЦИЈИ РАДА**

**НАРОДНЕ БИБЛИОТЕКЕ СМЕДЕРЕВО** **ТОКОМ ТРАЈАЊА ВАНРЕДНОГ СТАЊА ЗБОГ ЗАРАЗНЕ БОЛЕСТИ COVID-19 („КОРОНАВИРУС”) И ПОСТУПАЊУ ЗАПОСЛЕНИХ И РАДНО АНГАЖОВАНИХ ЛИЦА**

**Члан 1.**

Овим правилником уређује се организација рада Народне библиотеке Смедерево током трајања ванредног стања и поступање запослених и радно анга­жованих лица у циљу свођења на најмању могућу меру могућности обо­левања и преношења вируса COVID-19 код запослених, радно ангажованих лица и корисника услуга Народне библиотеке Смедерево *(у даљем тексту – Послодавац).*

**Члан 2.**

Како би се у највећој могућој мери онемогућило оболевање и преношење вируса COVID-19 код запослених и радно ангажованих, Послодавац ће реорганизовати радно време и применити мере здравствене заштите садржане у пре­порукама Института за јавно здравље Србије „Др Милан Јовановић Батут” и Светске здравствене организације.

Током трајања ванредног стања, у просторијама Народне библиотеке Смедерево и у просторијама огранака Народне библиотеке Смедерево неће се обављати рад са корисницима.

**Члан 3.**

На радним местима код којих је то могуће биће организован рад од куће уз обез­беђивање одговарајућих техничких услова од стране Послодавца, а у складу са од­лу­ком Послодавца којом се утврђује организовање радног времена током трајања ванредног стања.

Запослени и радно ангажовани старији од 65 година, послове ће обављати од куће.

Запослени који раде од куће пуно радно време или део радног времена долазиће у просторије само по налогу директора.

Радно ангажована лица долазиће у просторије само по налогу директора.

**Члан 4.**

По доношењу овог правилника директор ће донети одлуку у којој ће одредити који ће запослени радити од куће део радног времена или пуно радно време и донети одговарајуће појединачне акте, којима ће регулисати рад од куће.

При доношењу одлуке из претходног става директор ће имати у виду радна места на којима запослени раде, могућност да се конкретни послови обављају од куће, као и да ли запослени, који раде на конкретном радном месту спадају у категорије становништва угрожене од вируса COVID-19 („коронавирус”) у складу са одлукама и пре­по­рукама надлежних органа и институција.

Запослени који раде у просторијама Послодавца послове ће обављати уз пре­дузимање здравствених мера, које су садржане члану 5. Правилника, као и уз орга­низацију рада спроведену на основу одлуке директора која треба на најмању могућу ме­ру да сведе могућност оболевања и преношења другима корона вируса.

**Члан 5.**

Док бораве у просторијама Послодавца, као и при доласку и одласку из прос­то­рија Послодавца запослени и радно ангажовани су дужни да:

* одржавају удаљеност од најмање два метра једни од других у разговору приликом социјалних интеракција;
* избегавају контакт са свима који показују симптоме респираторних обољења попут кашљања, кијања, бола у грлу, повишене телесне температуре;
* чешће перу руке сапуном и водом минимум 20 секунди а нарочито:
* пре доласка у просторије Послодавца и након одласка из просторија Послодавца;
* након сваких сат времена проведених у просторијама Послодавца;
* издувавања носа, кијања и кашљања;
* пре и након физичког додира са другим лицима;
* пре, током и након припремања хране;
* пре јела;
* пре и након третирања ране или посекотине;
* након употребе тоалета;
* након контакта са животињама, храном за животиње или животињским излучевинама;
* након одлагања отпада;
* на сваких сат времена проветравају радне просторије;
* у ситуацијама када није могуће прање руку одржавају хигијену руку коришћењем гела, који садржи 70% алкохола или другог одговарајућег средства за де­зин­фекцију руку;
* прекрију уста и нос приликом кашљања и кијања надлактицом, како би уста и нос остали чисти, или да кашљу и кијају у папирну марамицу, коју ће након

то­га бацити и одмах потом опрати руке;

* избегавају додиривање лица, очију, уста и носа.

Послодавац ће обезбедити одговарајућа средства за спровођење мера из члана 5. Правилника, као и одвијање процеса рада у просторијама Послодавца, који треба да омогући стварање услова за спровођење мера из члана 5.

**Члан 6.**

Уколико се запослени не придржавају мера из члана 5. Правилника учиниће повреду радне дисциплине у смислу члана 179. став 3. тачка 8) Закона о раду и постојаће основ за њихову дисциплинску одговорност.

Уколико радно ангажована лица не поштују препоруке из члана 5. Правилника, сматраће се да постоји оправдани разлог за раскид уговора са њима од стране Послодавца.

**Члан 7.**

Ради заштите здравља корисника услуга, запослених и радно ангажованих, запо­слени и радно ангажовани код Послодавца неће присуствовати стручним и научним скуповима на које су се пријавили, неће се пријављивати на нове научне и стручне скупове нити ће бити упућивани на службена путовања у земљи и иностранству, осим у случају преке потребе.

Случај преке потребе дефинише се појединачним актом Послодавца уз детаљно образложење, а у складу са одлукама и препорукама надлежних органа и институција.

**Члан 8.**

На видним местима у просторијама Послодавца, а посебно на улазним вратима, испред тоалета, кухиње и на вратима свих канцеларија биће истакнут извод из члана 5. Правилника.

Овај правилник биће послат на контакт адресе запослених и радно ангажованих лица.

**Члан 9.**

Овај правилник ступа на снагу даном објављивања на огласној табли Послодавца и престаје да важи даном окончања ванредног стања због заразне болести COVID-19.

 Председник Управног одбора

 Народне библиотеке Смедерево

 Марија Огаревић

 \_\_\_\_\_\_\_\_\_\_\_\_\_\_\_\_\_\_\_\_\_

Објављено на огласној табли дана: 19.03.2020. године.